google/wiki40b huggingface dataset:
Populasjonsdynamikk

Populasjonsvekst og -svingninger

Bestander vil stort sett vokse eksponentielt til den har nådd grensen for hvor mye plass eller næring som er tilgjengelig. Deretter vil veksten flate ut etter hvert som dødsraten stiger som et resultat av sult og plassmangel, og/eller fødselsraten synker på grunn av det samme. Et slikt system vil gi en S-formet vekstkurve. Et typisk eksempel på et slikt forenklet system er bakterier i et petriskål, som vil vokse så lenge det er tilgjengelige resurser. Hos dyr med seksuell formering, der unge dyr er mindre enn sine foreldre og derved trenger mindre mat, vil bestanden vokse forbi den økologisk bæreevnen i systemet målt i antall individer. Man vil derfor kunne få en bestandskollaps, både fordi det er flere individer enn leveområdet kan bære, og fordi bestanden bruker opp resursene og foringer områdets bæreevne.
Når flere populasjoner som gjensidig påvirker hverandre modelleres sammen, kan de gi opphav til mer eller mindre stabile bestandsvingninger. Et mye sitert eksempel er snøskohare- og gaupebestanden i Canada. Når det er mange harer, vil mange gaupeunger vokse opp, og gi en stor gaupebestand neste år. Den store gaupebestanden vil spise såpass mange harer at bestanden synker og er lavere året etter, og derved vil også gaupebestanden synke det påfølgende året fordi færre gaupeunger vokser opp. Med en lav gaupebestand vil mange harer vokse opp, og derved begynner syklusen på nytt. Så lange artene ikke utsettes for andre ytre faktorer (andre rovdyr, vær og vind), vil slike svingninger kunne holde seg stabile over lang tid.
De periodiske forekomstene av lemen har også vært knyttet til rovdyr på samme måte, særlig små og kortlivede arter som røyskatt og snømus. En annen tolkning av svingningene går på at det er plantene som lemenene spiser som utvikler giftstoffer, slik at bestanden av lemen synker etter et lemenår. Dette er matematisk sett et tilsvarende system som predator-byttedyrsvingninger, bortsett fra at i dette tilfellet er lemenen predator.

Bruk av populasjonsdynamikk

De forholdsvis enkle matamatiske modellene som ligger bak populasjonsdynamikk er helt sentrale i økologien. Modellene brukes som deler av større modellsystemer. Ved å sette sammen flere populasjoner med gjensidig utveksling av individer gjennom migrasjon for man metapopulasjonsdynamikk, og ved å kombinere denne med biogeografi for man landskapsøkologi.
Ideen bak populasjonsdynamikk er av ganske gammel dato, og skriver seg tilbake til Thomas Malthus og hans Principle of Population som beskrev eksistensiell vekst hos mennesker under den industrielle revolusjon i England på 1700-tallet. Malthus' forståelse av befolkningsvekst inspirerte både sosiale reformer og var avgjørende for oppdagelsen av evolusjonsteorien på midten av 1800-tallet. Pupulasjonsdynamikk brukes i dag ikke bare innenfor de økologiske disiplinene, men er også underlaget for forståelse og utviklingen til befolkning, både regionalt og globalt.
Melphina

Utseende

Middelsstore (vingespenn ca. 30 millimeter) smygere. Vingene er mørkbrune med små, hvite flekker på forvingen og en stor, gul flekk på bakvingen.

Utbredelse

Slekten er utbredt i Afrika.
Teotihuacán de Arista

Teotihuacán de Arista er en landsby og administrasjonssentrum i Teotihuacán kommune i den meksikanske delstaten México. Den utgjør en del av Mexico bys storbyområde, ZMVM. Landsbyen hadde 23 325 innbyggere i 2010.
Associação Académica de Coimbra – OAF

Historie

Klubben ble grunnlagt i 1876 av studenter ved Universitetet i Coimbra og tok sin klubbfarge fra de helsvarte dressene som studentene bar ved universitetet. Laget bestod hovedsakelig av studenter frem til 1970-tallet, da fotballen i Portugal ble profesjonalisert, og det portugisiske samfunnet gjennomgikk flere endringer som følge av nellikrevolusjonen. Klubben hadde til da vært tilnærmet fast i landets øverste divisjon, men besøkte deretter divisjonen under en rekke ganger.
Deres største sportslige bragd var da klubben vant det nasjonale cupmesterskapet Taça de Portugal i 1939. Académica de Coimbra kom også på sølvplass i serien bak SL Benfica i 1967. Klubbens største europeiske bragd var da klubben kvalifiserte seg til kvartfinale i cupvinnercupen i 1970.
Truls og Trine

Truls & Trine er en norsk tegneserie for barn om en gutt og en jente som treffer nisser og troll. Tegneserien ble tegnet av Arild Midthun og manuset ble skrevet av Terje Nordberg og Dag Kolstad. Den kom ut som julehefte årene 1983-1985, og ble gjenopplivet i et nytt hefte 2015.
Weibin (Xinxiang)

Weibin (kinesisk: 卫滨区; pinyin: Wèibīn Qū) er et bydistrikt i den kinesiske provinsen Henan i Folkerepublikken Kina. Det ligger under byprefekturet Xinxiang.
Hydrotermal sirkulasjon

Hydrotermal sirkulasjon er navnet på en geologisk prosess der varmt vann sirkulerer i sprekker og ganger i berggrunnen. Ordet hydrotermal kommer fra gresk, der hydros betyr vann og thermos betyr varme. Hydrotermal aktivitet er vanlig ved vulkansk aktivitet, men kan også forekomme andre steder som ved metamorfose. Geysirer og såkalte "skorsteiner" (black smokers) som man finner på havbunnen som spyr ut varmt vann, får kraften sin fra hydrotermal aktivitet.

Utfelling av mineraler i hydrotermale ganger

Vannet i disse systemene inneholder oppløste mineraler, og kan variere fra å være lunkent til å holde en temperatur på flere hundre grader. Fra disse løsningene  blir det utfelt mineraler. Både trykk, kjemi og varme regulerer denne prosessen. Mange malmer og industrimineraler er dannet under slike forhold. Til og med sølvforekomstene på Kongsberg er dannet ved hydrotermal aktivitet.
Daktylonomi

Daktylonomi er kunnskap om numeriske operasjoner ved hjelp av fingre.

Historikk

Telling med fingre er eget meget gammel kunnskapsområde. Det finnes også meget gamle teknikker for å benytte fingre som abakus.

Bruk

I tillegg er det vanlig med at diverse kulturer har adoptert forskjellige tellemåter, og regnemåter. Dette brukes bl.a. for å identifisere personer, noe som kan bli meget nyttig i krigstider.
Tallnavn, tellemåter, og tallnotasjoner etablert i forskjellige språk/kulturer i 5 base, 10 base, 12 base, 16 base , og 20 base er alle utviklet av forskjellige måter å telle med fingre.
Diverse verktøy er utviklet med tiden for å gjøre det samme som å telle eller regne med fingre, slik at hendene kan frigjøres og mulighetene utvides: eksempler er Rosenkrans og Abakus.
Norgesmesterskapet i alpint 1960

Norgesmesterskapet i alpint 1960 var det norske mesterskapet i alpin skiidrett. 
Mesterskapet skulle egentlig arrangeres i Ålesund, men på grunn av snømangel ble slalåm og storslalåm flyttet til Norefjell.
Utforrennet ble avlyst.

Utfor

Avlyst.

Utfor

Avlyst.
Sentralbord

Sentralbordet er knutepunkt for alle inn- og utgående telekommunikasjonslinjer i en organisasjon. Fra gammelt var bordet et koplingspanel der hver apparatlinje hadde sin hunplugg koplet på en tavle, og operatøren flyttet inn/utlinjene til det apparatet som skulle ha samtale. For små bygdesamfunn, var dette stedets telefonsentral inntil denne ble automatisert og plassert i eget hus eller koplingsboks. Med tiden er mange av de tidligste funksjonene automatisert og siden digitalisert. 
Selv med dagens teknologi med desentraliserte funksjoner og mulighet for direktenumre, er sentralen viktig for fordeling av samtaler til riktig adresse, oversikt over hvem som kan/ikke kan nåes per telefon osv. Sentralbordfunksjonen blir da ofte en tilleggsfunksjon for resepsjonen.
En del organisasjoner har utvidet til flere bord, og fungerer som styringsenheter i forhold til trafikk, redningsaksjoner m.m.
Pierre-Antoine Cousteau

Bakgrunn

Pierre-Antoine Cousteau var utdannet i USA og ved Lycée Louis-le-Grand. Han tjenestegjorde i det militære før han begynte å arbeide. Han prøvde seg på en rekke felt, blant annet som meteorolog og for New York's Credit Alliance Corporation.

Fra kommunisme til fascisme

Han ble så journalist for den venstreorienterte Regards og ble assosiert med pasifisme og det anti-stalinistiske venstre.
Cousteau gikk vekk fra kommunismen tidlig i 1930-årene og ble tiltrukket av antisemittisme og anti-demokratiske strømninger. Han begynte å skrive for Coup de Patte og siden Je suis partout, et magasin han ble redaktør for i 1932. Han ble i denne stillingen kjent med Pierre Gaxotte, som påvirket ham i fascistisk retning.
Han drog til Nazi-Tyskland i 1936 sammen med Robert Brasillach og Georges Blond og så til Spania i 1938 sammen med Brasillach og Maurice Bardèche. Disse turene bidrog til å utvikle Cousteaus fascisme mens hans deltagelse på NSDAPs Nürnberg-rally i 1937 etterlot ham med det inntrykk at nazismen var imponerende, men ikke uten feil.
I 1939 ble han kalt ut som soldat, ble tatt til fange i 1940 og satt fri i september 1941, på oppfordring fra hans venn Robert Brasillach.

Kollaborasjon med tyskerne

Han vendte tilbake til Je suis partout og ble snart fungerende redaktør, og deretter politisk redaktør etter Brasillach i oktober 1943. Som en glødende forkjemper for kollaborasjon, talte han for internering av alle jøder og skrev: "Vi er ikke opportunister. Vi forblir rett og slett fascister."  Han arbeidet også i sekretariatet i Millice fra 1942.
Han flyktet fra Frankrike i til Bad Mergentheim 17. august 1944. Han jobbet i Radio-Patrie og grunnla på nytt Le Petit Parisien.

Etter annen verdenskrig

På slutten av krigen flyktet han til Sveits men ble arrestert i Innsbruck og internert i en amerikansk fangeleir. Han ble dømt til døden, men dommen ble omgjort til livsvarig straffearbeid. Han fikk amnesti i 1954. Cousteau forsvarte sener sin kollaborasjon med tyskerne med at «Jef ønsket tysk seier fordi den ville være siste sjanse for den hvite mann, mens demokratiene representerte den hvite manns endelikt».
Sine siste år tilbrakte han som redaktør av det høyreekstreme organet Rivaro og bidrog også til  Henry Costons Lectures Françaises, Jeune Nation, Charivari, Dimanche-Matin og andre publikasjoner. Han hadde også forbindelser til den lille politiske bevegelsen Union des Intellectuels Indépendants. Han døde 17. desember 1958 i Paris.
Opus (tegneseriefigur)

Introduksjon og framtoning

Opus ble introdusert i juni 1981 som en enkeltstående vits hvor den ulykkelige og tafatte Mike Binkley tar med seg hjem hva trodde var en schäferhund, men som skuffende og overraskende nok viste seg å være en pingvin. Etter å ha opptrådt i en del striper, forsvant figuren, men dukket opp igjen flere måneder senere og gradvis introdusert på nytt i januar 1982 og ble til sist en sentral figur i Bloom County. Opus' popularitet vokste raskt inntil han ble selve hovedfiguren i serien og i Breatheds påfølgende tegneserier.
Opus' framtoning endret seg siden begynnelsen. Opprinnelig så han ut som en vanlig pingvin, men mellom 1982 og 1986 vokste nesen hans dramatisk, og fikk sin karakteristiske ujevnhet på midten som Opus selv var meget selvbevisst om. I en søndagsstripe påpekte Mike Binkley det faktum at Opus lignet mer på en lundefugl, en avsløring som sjokkerte Opus. I den siste ruten i den samme tegneseriestripen svarte Opus på dette med å fortelle Binkley at han så ut som en gulrot. Opus sier for øvrig i 1983 at han er tiltrukket av «svelte buoyant waterfowl»; noe som kan oversettes til «smidige, flytende sjøfugler».
Han er vanligvis sett kledd med en rød sløyfe og hvit krage, skjønt han tidvis skifter til en diagonalt stripet slips da han stilte til valg. I begynnelsen i Outland på 1990-tallet ble han også tidvis sett uforklarlig med hvite truser. Opus nevnte en gang sin høyde i løpet av et intervju i «Byrået for støyende statistikk». I denne stripen sa han at han høyde er two feet eleven inches, hvilket skal kunne oversettes til 88.9 centimeter.

Etter Bloom County

Opus var den andre faste figuren i Bloom County som fikk sin egen søndagsstripe Outland etter Outlands opprinnelige hovedfigur Ronald-Ann Smith. Han har også opptrådt i en del av Breatheds barnebøker, inkludert A Wish for Wings That Work (1991) og Goodnight Opus (1993).
Åtte år etter at Ouland ble avsluttet kom Opus tilbake i en andre søndagsstripe i 2003 som ganske enkelt ble kalt for Opus. De første stripene viste Opus som misfornøyd levde i Antarktis med sin overveldende og anmassende mor. En feildirigert Marssonde ga ham muligheten til å vende tilbake til Bloom County hvor han drar ut for å finne gamle venner. Til dags dato har han blitt gjenforent med fire: Katten Bill, Steve Dallas, og den 3. juni 2007 også Michael Binkley og Oliver Wendell Jones.

Avslutning

Den 6. oktober 2008 annonserte Berkeley Breathed at han ville pensjonere tegneseriefiguren den 2. november. Han la til at «Jeg vil forlate Opus på en måte som vil gjøre det klart at denne gangen er det ingen måte å komme seg tilbake» og at han følte seg «urealistisk emosjonell» om å tegne den siste stripen med Opus og skrive den endelige avslutning.
Den siste stripen viste Opus i dyp søvn i sin seng etter å ha lest den siste søvndyssende siden av Goodnight Moon, en kjent amerikansk barnebok fra 1947. Den handler om et barn som sier godnatt til alt rundt seg: «Godnatt rom. Godnatt måne. God natt lys, og røde ballong...»
Tawi-Tawi

Politisk inndeling

Tawi-Tawi er delt i 10 "municipalities" (landkommuner).
Shailene Woodley

Biografi

Woodley ble født i Simi Valley i California og fikk sin første rolle da hun var fem år gammel. I 2004 ble hun nominert til Young Artist Award (YAA) for sin rolle i Place Called Home som California Ford.
Hun hadde rollen som Felicity Merriman, i An American Girl Adventure.  
Woodleys mest kjente rolle var Kaitlin Cooper i den første sesongen av The OC. Woodley har hatt mindre roller i flere episoder av Crossing Jordan, Without a Trace, Alle elsker Raymond, My Name is Earl, CSI: NY, og Close to Home. I 2007 spilte Woodley i TV-serien Cold Case som Sarah Gunden.
Fra juli 2008 spiller Shailene Woodley i ABCs familieserie Mitt hemmelige tenåringsliv i rollen som Amy Juergens. Denne serien hadde premiere i USA 1. juli 2008.
I 2011 spilte Woodley en av hovedrollene i den kritikerroste filmen The Descendants, en prestasjon hun ble belønnet med en Golden Globe-nominasjon for. George Clooney spilte hovedrollen som hennes far.
Hun har senere spilt i filmatiseringen av Divergent,  og portrettert kreftsyke Hazel Grace i filmatiseringen av John Greens kritikerroste bok Faen ta skjebnen.
I 2017 hadde hun også en av hovedrollene i miniserien Big Little Lies.
Protaetia marmorata

Utseende

En middelsstor til stor (19-24 millimeter), svart bille. Kroppen er nokså jevnbred og litt flat. Fargen er svart med bronseaktig glans, dekkvingene med kremhvite tverrflekker. Hodet er flatt og firkantet. Antennene er ganske korte og mørke. Pronotum er nesten halvsirkelformet sett ovenfra, litt tilspisset i spissen, på hver side bak med en grunn, rund grop. scutellum er ganske stor og trekantet. Dekkvingene er litt flate, med en vag lengderibbe og ganske tydelig, litt utstående skulderbule. På sidene foran er den en innbuktning som gjør at billen kan folde ut flyvingene og fly uten å åpne dekkvingene. Det bakerste bakkroppsleddet blir ikke dekket av dekkvingene, en nesten loddrett ryggplate synes bak dem. Beina er temmelig korte og kraftige.

Levevis

Larvene utvikler seg i mulden inne i hule løvtrær. De voksne billene kan finnes på blomster og ved utfytende sevje i juni-juli.

Utbredelse

I Norge finnes arten langs kysten av Sør-øst Norge. Den er vurdert som sårbar (VU) i Norge
Duroc (Paris Metro)

Duroc er en stasjon på metroen i Paris.
Stasjonen betjener linje 10 og linje 13.
Gerhard Marcks

Liv og virke

Marcks ble lærling hos billedhoggeren Richard Scheibe som 18-åring. Han giftet seg i 1914, og paret fikk etter hvert seks barn. Han var soldat i første verdenskrig, og fikk langvarige helseproblemer etterpå.
Han var aktiv i det politiske kunstmiljøet, og medlem av Novembergruppe og Arbeitsrat für Kunst (Arbeiderrådet for kunst), begge med en sosialistisk profil. I disse kom han sammen med bl. a. arkitekten Walter Gropius, Lyonel Feininger, Scheibe og andre.
Da Gropius startet opp Bauhaus i 1919, var Macke blant de fire første som ble ansatt, sammen med Feiniger og Johannes Itten. Han ble ansatt som «Formmeister» på keramikklinjen. Den andre læreren ved linjen, Max Krehan var en kjent pottemaker, og underviste i grunnleggende pottemakeri, som dreiing, glasur og brenning. Marcks hadde fagets historie og dekorerte en del potter, foruten å lage figurer og skulpturer. Han var også den som oppmuntret studentene til å være eksperimentelle.
Tidligere hadde Marcks laget former til en serie dyreskulpturer som ble reprodusert i porselen ved en porselensfabrikk. Interessen for dyrenes former viste igjen i den første grafikkmappen (porteføljen han laget for Bauhaus: (Neue Europäische Graphik I), slik som Die Katzen (kattene) og Die Eule (ugla), begge i tresnitt. Etter hvert ble han mer fokusert på menneskelig form, noe han fulgte opp resten av livet.
Pottemakeriet ble nedlagt i 1925, da Bauhaus flyttet til Dessau. Marcks flyttet da til Kunstgewerbeschule (kunsthåndverkskolen) i Burg Giebichenstein i Halle i (Sachsen-Anhalt). Da lederen, Paul Thiersch døde, ble Marcks oppnevnt som etterfølger. Han ble avsatt i 1933 som entartet. Flere av arbeidene hans ble beslaglagt, og utstilt på den famøse utstillingen i München i 1937, sammen med flere andre Bauhaus-kunstnere, som Herbert Bayer, Lyonel Feininger, Johannes Itten, Vasilij Kandinskij, Paul Klee, Laszlo Moholy-Nagy, Oskar Schlemmer og Lothar Schreyer.
Han fikk utstillingsforbud og ble truet med arbeidsforbud, men fortsatte å bo delvis i Tyskland også under den andre verdenskrigen. 52 av hans arbeider ble etterhvert konfiskert. I perioder var han i Italia, hvor han bodde i Villa Romana i Firenze og Villa Massimo i Roma (tyskeide kunstnerboliger). Atelieret i Berlin ble bombet av de allierte i 1943, og mye av innholdet gikk tapt.
Etter krigen ble Marcks professor i skulptur ved Landeskunstschule (delstatskunstskole) i Hamburg. Han var der i fire år, til han trakk seg tilbake til Köln. Han formet flere minnesmerker over krigens ofre.
Han fikk Goethe-medaljen i 1949, og ble i 1952 utnevnt til den tyske ordenen Pour le Mérite für Wissenschaften und Künste. 
I 1971 åpnet byen Bremen et eget «Gerhard Marcks Haus», som inneholder en stor samling av verker. (12 000 skisser, utkast og tegninger, 900 trykk og alle skulpturene, enten som eneavstøpninger eller i kopi, i alt 350). I USA er der en samling (68 tegninger, 65 trykk og 9 bronsefigurer) fra hans elev og medarbeider Marguerite Wildenhains gave til Luther College i Decorah.
Coriarachne fulvipes

Utbredelse

Coriarachne fulvipes finnes i Asia, i Korea, Japan.

Utseende

Som voksne (imago) er den rundt 5 mm lang (kroppens lengde). Kroppen er todelt i en bakkropp (opisthosoma) og et hode-bryst parti, kalt cephalothorax eller prosoma. De to fremste beina er ekstra kraftige og lange, mens de to bakerste beina er kortere. Låret (coxa) er mørkt, nær svart. Kroppen er flattrykket.
Snuppy

Snuppy er en afghansk mynde som antas å være verdens første klonede hund. Den ble født 24. april 2005 etter kloning ved Seoul National University's College of Veterinary Medicine i Sør-Korea. Cellekjernen fra en afghansk mynde-hann ble implantert i en tømt eggcellekjerne av labrador retriever, som fødte en kopi av den originale celledonoren.
TRXYE

Bakgrunn

Den 5. juni 2013 signerte Sivan en platekontrakt med EMI Australia, men det ble holdt hemmelig i et drøyt år, til 26. juni 2014. Han annonserte mens han var på VidCon at han skulle gi ut en EP med fem sanger den 15. august 2014. Han la også ut en video på sin channel på youtube hvor han snakker om detaljene og viser coveret til EP-en.

Singler

"The Fault in Our Stars" ble gitt ut 5. mai 2013 for å promotere EP-en etter suksessen etter at han uploadet sangen til Tumblr En ny vesrion av sangen ble gitt ut som singel 13 Juni 2014. Denne versjonen var også på EP-en.
"Happy Little Pill" ble gitt ut 25. juli 2014 som den første offisielle singelen fra EP-en. Den kom på topplistene i 13 land, inkludert United States hvor den kom som nummer 92 på Billboard Hot 100.

Kommersiell

TRXYE debuterte som nummer fem i USA, og solgte 30.000 eksemplarer etter bare tre dager med salg. I Australia var "Happy Little Pill" på 10.-plass 24. august 2014.
Node (informatikk)

Nettverkteknikk

Node betegner en enhet i et nettverk. Dette kan således være for eksempel en server, switch, router eller tilsvarende.
Dersom man sender et nettverkssignal fra en PC, gjennom en ruter/switch og til en annen pc i nettverket, vil dette gå gjennom 3 noder.
Eksempel: Når du nå leser dette emnet har du lastet ned siden fra serverene som Wikipedia ligger på, og denne informasjonen har på veien til din PC-skjerm gått gjennom en god del noder deriblant for eksempel ADSL-modemet ditt, og inn i nettverkskortet til PC'en din.

Datastrukturer

Her er en node et element i en lenket datastruktur, som eksempelvis et tre eller en lenket liste.
Oppslagssystemet i Wikimedia benytter lenkete datastrukturer.
Frøysland skule (Førde)

Frøysland skule er en barneskole i Førde kommune. Den ligger i bygden Haukedalen, øst i kommunen. Skolen har elever på 1. – 7. klassetrinn, etter endt skolegang her fortsetter elevene på Førde ungdomsskule.
Skysskortet

Skysskortet er navnet på reisekort for kollektivtrafikken i Hordaland, gjennom Skyss, som administerer kollektivtilbudet i fylket. Det elektroniske billettsystemet kalles for Atries.
Prosessen med nytt billetteringssystem ble startet av ruteselskapene Gaia Trafikk og HSD tidlig på 2000-tallet. Innkjøpsprosessen var nesten fullført da det ble vedtatt å konkurranseutsette kollektivtrafikken i fylket. Dermed ble billetteringsprosessen overtatt av Hordaland fylkeskommune, som undertegnet kontrakten med den tyske leverandøren Atron i 2005. Da Skyss ble opprettet i november 2007, ble ansvaret for å fullføre billetteringsprosjektet lagt dit.
Etter en utviklingsperiode ble implementeringen av det nye systemet startet i ruteområdet for Austevoll i 2008. Systemet ble deretter gradvis innført i område for område i fylket (se liste under). I perioden april til juli 2010 var Bergen og kommunene i vest de siste områdene som fikk det nye systemet installert om bord i bussene, og billettautomater for selvbetjening sto klare på bybaneholdeplassene da den åpnet 22. juni. I juli 2010 var systemet ferdig installert i hele Hordaland og det gamle BusPos-systemet faset ut.
Billettsystemet måtte som IT-systemer flest gjennom utvikling og feilretting, og prosjektet ble kraftig forsinket underveis. Oppstarten av Bybanen gjorde at innføringen i Bergen ikke kunne utsettes, til tross for at ikke alle problemer var løst. Innføringsproblemene var i hovedsak av teknisk art, blant annet med problemer med stabiliteten på utstyret. Det ble også rettet kritikk mot brukervennligheten i systemet. Passasjertallene for bergensområdet tyder imidlertid ikke på at det var nevneverdige tap knyttet til innføringen av nytt billettsystem. Systemet gikk inn i ordinær drift høsten 2012.
I etterkant av innføringen av billettsystemet Atries har Skyss utviklet flere andre betalingsmåter for kollektivreisende. Reisende kan kjøpe enkle reisekort med én reise i kiosk og butikk, som aktiveres på kortlesere ombord i buss eller bane. Det er også utviklet en egen billettapp for mobil (iPhone og Android), der man kan kjøpe enkeltbillett eller periodebillett.
Velferdstinget Vest

Velferdstinget Vest (tidligere Velferdstinget i Bergen) er det øverste studentorganet i Studentsamskipnaden på Vestlandet (Sammen). Det er en sammenslutning mellom studentdemokratiene til alle utdanningsinstitusjonene som er tilknyttet samskipnaden. Til sammen sitter det i dag 33 representanter i Velferdstinget. Velferdstinget i Bergen ble stiftet 7. oktober 1997.

Formål

Formålet er å gi studentene på Vestlandet en felles stemme overfor Sammen og andre aktører i studentvelferdssaker.
Velferdstinget bestemmer fordelingen av den delen av semesteravgiften som primært går til studentkultur, studentmedia og studentidrett. I tillegg velger Velferdstinget halvparten av styremedlemmene i Sammen, inkludert leder som har dobbeltstemme. Velferdstinget velger også studentrepresentanter til alle andre råd og utvalg i Sammen.

Utøvende organ

Velferdstingets arbeidsutvalg er Velferdstingets utøvende organ. Kulturstyret er Velferdstingets utøvende organ i kultursaker.